Η επίδραση της συνεργασίας διαιτολόγου -διατροφολόγου και ψυχολόγου στην έκβαση 3 μηνών προγραμμάτων απώλειας βάρους σε γυναίκες 24-55 ετών με καταθλιπτικά στοιχεία, κατάθλιψη, ή αγχώδη διαταραχή
Creators: name: Ταπούτη, Ιωάννα Αναστάσιου
Publisher: name: Aristotle University of Thessaloniki
Year: 2024
Subjects: γυναίκες
απώλεια βάρους
ψυχολογική στήριξη
women
weight loss
psychological support

description: Εισαγωγή: Η παχυσαρκία και η κατάθλιψη είναι δύο σοβαρές καταστάσεις υγείας με υψηλή επικράτηση παγκοσμίως. Σύμφωνα με τον Παγκόσμιο Οργανισμό Υγείας, το 2022, 650 εκατομμύρια άτομα πάσχουν από παχυσαρκία, ενώ η κατάθλιψη επηρεάζει 280 εκατομμύρια άτομα. Η συνύπαρξη αυτών των δύο καταστάσεων είναι συχνή, με μελέτες να δείχνουν μια αμφίδρομη σχέση: η παχυσαρκία αυξάνει τον κίνδυνο κατάθλιψης και αντιστρόφως. Σκοπός της μελέτης ήταν η εξέταση της επίδρασης της συνεργασίας διαιτολόγου-διατροφολόγου και ψυχολόγου στην απώλεια βάρους γυναικών ηλικίας 24-55 ετών με καταθλιπτικά ή αγχώδη στοιχεία, σε διάστημα 3 μηνών. Μέθοδοι: Η έρευνα ήταν μια τυχαιοποιημένη κλινική δοκιμή διάρκειας 3 μηνών, περιλαμβάνοντας τόσο ποιοτική όσο και ποσοτική έρευνα. Οι συμμετέχουσες παρακολουθούνταν από διαιτολόγο και ψυχολόγο, με εβδομαδιαίες μετρήσεις σωματικού βάρους, περιμέτρου μέσης και γοφών, και ποσοστού λίπους. Επιπλέον, χρησιμοποιήθηκαν ερωτηματολόγια για την εκτίμηση της κατάθλιψης και για την ποιότητα του ύπνου. Αποτελέσματα: Τα αποτελέσματα έδειξαν στατιστικά σημαντική μείωση των συμπτωμάτων κατάθλιψης και βελτίωση της ποιότητας του ύπνου. Οι συμμετέχουσες στην ομάδα παρέμβασης μείωσαν το σωματικό τους βάρος και το ποσοστό λίπους περισσότερο σε σύγκριση με την ομάδα ελέγχου. Συμπεράσματα: Συμπερασματικά η συνεργασία διαιτολόγου και ψυχολόγου μπορεί να βελτιώσει τα αποτελέσματα απώλειας βάρους και να μειώσει τα συμπτώματα κατάθλιψης σε γυναίκες με καταθλιπτικά στοιχεία. Η ενσωμάτωση ψυχολογικής υποστήριξης σε προγράμματα απώλειας βάρους φαίνεται να είναι αποτελεσματική, υπογραμμίζοντας την ανάγκη για ολιστικές προσεγγίσεις στην αντιμετώπιση της παχυσαρκίας.
description: Introduction: Obesity and depression are two serious health conditions with a high prevalence worldwide. According to the World Health Organization, in 2022, 650 million people suffer from obesity, while depression affects 280 million people. The coexistence of these two conditions is common, with studies showing a two-way relationship: obesity increases the risk of depression and vice versa. The purpose of the study was to examine the effect of the collaboration of a dietitian-nutritionist and a psychologist on the weight loss of women aged 24-55 with depressive or anxiety symptoms, over a period of 3 months. Methods: The research was a 3-month randomized clinical trial, including both qualitative and quantitative research. The participants were monitored by a dietician and a psychologist, with weekly measurements of body weight, waist and hip circumference, and body fat percentage. In addition, questionnaires were used to assess depression and sleep quality. Results: The results showed a statistically significant reduction in depressive symptoms and improvement in sleep quality. Participants in the intervention group reduced their body weight and their body fat percentage more compared to the control group. Conclusions: In conclusion, the collaboration of dietitian and psychologist can improve weight loss results and reduce depressive symptoms in women with depressive symptoms. Incorporating psychological support into weight loss programs appears to be effective, highlighting the need for holistic approaches to obesity.